# Ysios upategia

Ysios Guardiako upategi bat da, 2001ean eraikia. Pernod Ricard ardo-enpresak Santiago Calatrava arkitektoari Toloñoko mendilerroarekin bat egiten zuen eraikina egitea eskatu zion. Horretarako hormigoi armatuzko bi horma zurez bildurik eta aluminiozko teilatu bat eraiki zituen. Obrak 1998an hasi ziren eta 2001ean inauguratu ziren. Eraikina hormigoi armatuzko bi horma euskarritan bermatuta dago, eta horien artean 26 metroko tartea dago. Horma horiek zurezko xafla bertikalez estalita daude. Xafla horiek kobrezko gatzen bidez tratatzen dira, eta lerro sinusoide bat marrazten dute, itxitura gisa eta barrika-ilara bat gogorarazten dute. Estalkia alboko hormetan bermatuta dauden egurrezko habeek osatzen dute, eta, horrela, azalera uhindua deskribatzen da. Kanpoko akaberan erabilitako materiala aluminioa da, hormetako zurarekin kontrastatzen duena. Upeltegiaren barrualdea kanpoaldearen ikuspegi abangoardistarekin batera doa. 2013ko apirilean, Bodegas Ysiosek salaketa jarri zuen Calatravaren aurka, itoginak eta hezetasunak zirela eta. Azkenean, auzia adiskidetasunez ebatzi zen.

## Upategiaren deskribapena

Bere inguruko paisaiarekin harmonian dagoen upategiak dira. Mahastiek lur honek kalitate goreneko mahatsak landatzeko eskaintzen dituen berezitasunez gozatzen dute.
Lotura pertsonala du upategi honek mahastiarekin. Mikro-landaketaren filosofiari eta ardogintzari esker, eskualdeko berezitasuna adierazten duten aparteko ardoak egiten dituzte.
Bertan gainera dastaketa desberdinak egiteko esperientziak eskaintzen dituzte. Eraikina oinplano angeluzuzen soila da, ekialde-mendebalde ardatz batean zehar, ardoa egiteko prozesuaren programa lineala egokitzeko. Estalkia zur ijeztuzko habeekin egina dago, eta fatxaden jarraitutasun gisa tratatzen da. Emaitza erregulatutako gainazal uhindua da, luzetarako ardatzean zehar eboluzionatu ahala gainazal ahurrak eta ganbilak konbinatzen dituena. Sabaiari eusten dioten egurrezko habeak alboko horma euskarrietan bermatuta daude.
Eraikinaren bi muturretan, alboko fatxaden gainean, salgaien bi sarrera daude, eraikuntzaren linealtasuna nabarmenduz.
Fatxada nagusiko hormak hormigoizkoak dira, gainerako hormak bezala, eta zedro-egurrezko listoiez estali ziren, horizontalean jarrita, sarrera nagusiaren gainean jarritako beirate garaia nabarmentzen duten habe inklinatu nabarmenak izan ezik, horiek posizio bertikalean jarri baitziren. Listoi horizontalak bereziki hormen uhinen arabera egokitu ziren.
Upeltegien aurrealdea inguratzen duten urmaelak kolore zuriko zeramika hautsiekin aplikatu ziren. Material hori ohikoa da Calatravako obretan, eta nabarmentzekoa da Valentziako Arteen eta Zientzien Hiriko eraikinetan edo Bartzelonako Montjuïc-eko Komunikazio Dorrearen oinarrian erabili zela.
Teilatua aluminiozko panelez estali zuten, eta kontraste handia sortu zuten fatxadako egurrarekin. Eguzki-argiak estalkian sortzen duen efektuak haren bihurritasuna areagotzen du eta inguruko mahastien eta mendien lasaitasunarekin kontrastatzen duen efektu zinetikoa sortzen du. Jatetxeak ere bere berezitasuna badu, 2006.urtean Eduardo Susaetak egin baitzuen barne-diseinua. Jatetxearentzat gris ilun koloreko haritz zura aukeratu zen, nahiko altu kokatutako marra horizontalekin. Atea 3,10 metro altu da eta haritz naturalezko mahai eta aulkiekin bat egiten duten altzairuzko helduleku bertikalak ditu eta horrez gain, kutxatilla pertsonalizatuak ere badaude, ardoak erakusteko beira-arasa batzuez inguratuak. Ysios upategian, beira-arasa eta kutxatila sofistikatuak instalatu ziren, ardo koloreko LED argiek argiztatuta, ingurune erakargarri eta dotorea sortzeko. Gainera, sarrailak txartel pertsonalizatuekin ireki daitezke, esperientzia praktiko eta modernoa eskainiz. Bezeroei aukera paregabea ematen zaie: jangela oso bat eta sukaldeko nahiz jangelako langileen zerbitzuak alokatu ditzakete, bertako ardoak dastatuz esperientzia gastronomiko ezin hobeaz gozatzeko. Horrez gain, bezeroen enpresaren logoarekin eta datuekin pertsonalizatutako etiketa duten botilak ere eskura daitezke. Kutxatilen diseinuan arreta berezia jarri zen, barrualdean zein kanpoaldean bernizatutako haritz zuraren erabilerarekin, dotorezia eta kalitate handiko ukitua emanez.

## Historia

2001ean Bodegas Ysios inauguratu zen, ardo bikainak, berritzaileak eta jatorri-deituraren nortasuna errespetatzen dutenak egiteko uste sendoarekin. Upeltegia eraikitzeaz gain, ardo berezia izango zena gogora ekarriko zuen izen bat aukeratzeko interes berezia jarri zuten. Ysios Isis eta Osiris egiptoar jainkoei egindako zerga da. Bigarrenak bere herriari soroak lantzen irakasten zion bitartean, Isisek (jainkosa ama eta Naturaren babeslea) mahatsen eraldaketa ardo bihurtzen zuen. Upategiak ekitaldi pribatuak onartzen ditu enpresentzat, partikularren kasuan bisita daiteke. Ardoaren zale sutsu eta sibaritentzat Ysios Kluba dago. Bertara iristeko, barrika erdia (150 botila pertsonalizatu) edo bat (300 botila) erosi behar dira gutxienez. Upategiko kide eta bazkide izateak areto independente batez gozatzeko aukera ematen du. Bertan, estrategikoki kokatutako leihate bat nabarmentzen da, urteko urtaroekin eta eguneko orduetan zehar aldatzen den koadro natural bat.

## Ardoaren produkzioa

Ardoak hain bereziak izatearen arrazoietako bat ardogintza-prozesuan erabiltzen dituzten mahats bakarren barietateetan datza.

### Tempranillo: koroaren harribitxia

Tempranillo mahatsa Errioxako eskualdeko intsignia barietatea da, baita Ysios upeltegietan gehien erabiltzen dena ere. Mahats honek ardo dotore eta egituratuak ekoizten ditu, fruta gorri heldu eta espezien notekin. Ysios Upeltegietako ardoak egiteko tradizioa eta berrikuntza uztartzeak Tempranilloaren ezaugarri paregabeak nabarmentzen ditu.

### Garnatxa: zapore-eztanda

Grenache izenez ere ezagutzen den Garnatxa mahatsak ardoari eskeintzen dion intentsitatea du ezaugarri nagusi bezala. Barietate horren ezaugarria fruta beltzak, espeziak eta basa-belarrak dira. Ardo beltz zein arrosetan erabiltzen da.

### Grazianoa: bereizketa ukitua

Graciano mahatsa Errioxa eskualdeko barietate autoktonoa da, eta neurri txikiagoan erabiltzen da Ysios upeltegietako ardoak egiteko.

## Erreferentziak

* ↑ Tremlett, Giles. (2013/4/17). Celebrated architect Santiago Calatrava told to pay for leaking roof. .
* ↑ «Vino españoles de la bodega Ysios| iberoWine» www.iberowine.es (Noiz kontsultatua: 2024-12-17).
* ↑ «Bodegas Ysios | Busca tu experiencia» visits.bodegasysios.com (Noiz kontsultatua: 2024-12-17).
* ↑ (Gaztelaniaz) Amo, Javier Zori del. (2012-12-20). «Ysios: la primera bodega de autor tenía que estar en la Rioja Alavesa» Traveler (Noiz kontsultatua: 2024-12-18).
* ↑ «Ysios upategia eta jatetxea. Guardia. Araba» Landa Ebanistería (Noiz kontsultatua: 2024-12-18).
* ↑ (Gaztelaniaz) «✅ Bodegas Ysios - Ficha, Fotos y Planos» WikiArquitectura (Noiz kontsultatua: 2024-12-18).
* ↑ (Gaztelaniaz) Bodegas Ysios: Elegancia en la producción de vinos. (Noiz kontsultatua: 2024-12-18).

## Kanpo estekak

* Datuak: Q2893608
* Multimedia: Bodegas Ysios / Q2893608